МОНГОЛ УЛСЫН ЗАСАГ ЗАХИРГАА, НУТАГ ДЭВСГЭРИЙН НЭГЖ, ТҮҮНИЙ УДИРДЛАГЫН ТУХАЙ ХУУЛЬД
НЭМЭЛТ, ӨӨРЧЛӨЛТ ОРУУЛАХ ТУХАЙ ХУУЛИЙН ТӨСЛИЙГ ОЛОН НИЙТЭЭР ХЭЛЭЛЦҮҮЛЭХЭД ИРҮҮЛСЭН САНАЛЫН ТОВЬЁОГ

	№
	Иргэн, хуулийн этгээдийн нэр
	Санал
	Хуулийн төсөлд тусгасан байдал,
	Туссан
	Тусгаагүй

	1
	Өлзийбат – “Иргэн та хүс” ТББ, Тэргүүн
	Нийтийн сонсголын тухай хуулийн 8.3.2-т нэмэлтээр цахим гэж өөрчлөлт оруулах хүсэлт; журам гаргуулах бус хуульд тодорхой тусгаж өгөх өргөдөл санал гомдлыг нэг цахим системд (сум-дүүрэг хамтад нь) оруулах; аймгуудад сурталчлан таниулах.
	32 дугаар зүйлийн 32.3 дахь хэсгийн “Иргэдийн Нийтийн Хурлын хуралдаанд тухайн баг, хорооны сонгуулийн эрх бүхий иргэн бүр оролцох эрхтэй” гэсний дараа “бөгөөд тухайн баг, хороог харьяалах сум, дүүргийн Засаг дарга Иргэдийн Нийтийн Хуралд иргэд цахим систем ашиглан оролцох, санал өгөх боломжийг бүрдүүлнэ.” гэж;
Мөн Нийтийн сонсголын тухай хуулийн 8.3.2-т цахим гэж өөрчлөлт оруулах
	+
	

	2
	Ц.Лут-Очир – Эдийн засагч
	Иргэдийн хурал жижиг асуудалд хэт төвлөрвөл төрийн мөнгө үргүй зардалтай болж, “мега” том төсөл рүү орох боломж хумигдан, эрх зүйн байдал дордох эрсдэл бий эсэх.
	Тусгагдаагүй
	
	-

	3
	Баярмаа – Эрүүл мэндийн ТТБ төлөөлөл
	Иргэдийн танхим хэвийн ажиллаж байгаа эсэх; хурал/цуглаан/санал асуулгын эцсийн үр дүн, шийдвэр хэрхэн гарч хаана нийтлэгддэг талаар.
	31.4. Нийтийн өргөдлийг цахим системд 30 хоногийн хугацаатай байршуулах ба уг өргөдлийг нийслэл, тухайн дүүрэг, хороонд байнга оршин суугаа, Монгол Улсын 18 насанд хүрсэн иргэдийн 3 хувь ба түүнээс дээш тооны иргэн дэмжсэн, тухайн аймаг, сум, багт байнга оршин суугаа, Монгол Улсын 18 насанд хүрсэн иргэдийн 5 хувь ба түүнээс дээш тооны иргэн дэмжсэн бол нутгийн өөрөө удирдах байгууллага хэлэлцэх үүрэгтэй:
31.5. Нийтийн өргөдлийг дэмжсэн иргэдийн санал Цахим гарын үсгийн тухай хуулийн 4.1.3-т заасан тоон гарын үсгээр эсхүл танилт нэвтрэлтийн ДАН системээр баталгаажсан байна.
	+
	

	4
	Чинзориг – Иргэн (байгаль орчны чиглэлээр)
	Байгаль орчны асуудлыг иргэдээс цахимаар өргөн хэлэлцүүлэх, баримт (зураг/байршлын мэдээлэл гэх мэт) хавсаргах боломжийг хуульд тодорхой болгох.
	“31 дүгээр зүйл.Нутгийн өөрийн удирдлага дахь иргэний оролцоо
31.1. Тухайн нэгжид байнга оршин суугаа сонгуулийн эрх бүхий иргэд сайн дураараа хамтарч тухайн нэгжийнхээ эдийн засаг, нийгмийн тулгамдсан, нийтийн ашиг сонирхлыг хөндсөн асуудлаар нэг удаагийн, эсхүл хэм хэмжээ тогтоосон шийдвэр гаргахыг санаачлах эрхтэй. Энэхүү эрхээ тухайн асуудлаар өргөдөл /цаашид "нийтийн өргөдөл" гэх/ гаргах замаар хэрэгжүүлэх ба нийтийн өргөдлийг цахим системээр гаргаж, хүлээн авч болно.
	+
	

	5
	Дулмаа – Монголын байгаль орчны иргэний зөвлөл, Захирал
	ИТХ хуралдах мэдээлэл олддоггүй; иргэдийн оролцоог нэмэхийн тулд тов зарлах, мэдээллээр хангах үүргийг тодруулах; цахим санаачилга баталгаажуулалт, лобби/ашиг сонирхлын эрсдэлийг бууруулах хэрэгтэй.
	“31 дүгээр зүйл.Нутгийн өөрийн удирдлага дахь иргэний оролцоо
31.1. Тухайн нэгжид байнга оршин суугаа сонгуулийн эрх бүхий иргэд сайн дураараа хамтарч тухайн нэгжийнхээ эдийн засаг, нийгмийн тулгамдсан, нийтийн ашиг сонирхлыг хөндсөн асуудлаар нэг удаагийн, эсхүл хэм хэмжээ тогтоосон шийдвэр гаргахыг санаачлах эрхтэй. Энэхүү эрхээ тухайн асуудлаар өргөдөл /цаашид "нийтийн өргөдөл" гэх/ гаргах замаар хэрэгжүүлэх ба нийтийн өргөдлийг цахим системээр гаргаж, хүлээн авч болно.
2. 32 дугаар зүйлийн 32.3 дахь хэсгийн “Иргэдийн Нийтийн Хурлын хуралдаанд тухайн баг, хорооны сонгуулийн эрх бүхий иргэн бүр оролцох эрхтэй” гэсний дараа “бөгөөд тухайн баг, хороог харьяалах сум, дүүргийн Засаг дарга Иргэдийн Нийтийн Хуралд иргэд цахим систем ашиглан оролцох, санал өгөх боломжийг бүрдүүлнэ.” гэж;
	+
	

	6
	Алтантүлхүүр – Хүмүүн капитал академи, Ерөнхийлөгч
	Иргэд хурал яаж хуралдаж, хэрхэн шийдвэрлэснийг мэдэх боломж хомс; платформ дээр хэлэлцэх асуудал, шийдвэр, хурлын огноо/товыг бүрэн байрлуулах хүсэлт
	2. 32 дугаар зүйлийн 32.3 дахь хэсгийн “Иргэдийн Нийтийн Хурлын хуралдаанд тухайн баг, хорооны сонгуулийн эрх бүхий иргэн бүр оролцох эрхтэй” гэсний дараа “бөгөөд тухайн баг, хороог харьяалах сум, дүүргийн Засаг дарга Иргэдийн Нийтийн Хуралд иргэд цахим систем ашиглан оролцох, санал өгөх боломжийг бүрдүүлнэ.” гэж;
	+
	

	7
	Нийслэлийн иргэдийн Төлөөлөгчдийн Хурал
	Дүүргүүдээс ирүүлсэн Монгол Улсын засаг захиргаа, нутаг дэвсгэрийн нэгж, түүний удирдлагын тухай хуульд нэмэлт, өөрчлөлт оруулах тухай хуулийн төслийн санал, хүсэлтийг хавсралтаар хүргүүлсэн.
	Мэдээллийн шинжтэй. Хавсралтаар ирүүлсэн саналуудыг доорх мөрүүдэд нэгтгэв.
	
	-

	8
	Налайх дүүргийн иргэдийн Төлөөлөгчдийн Хурал
	Хуулийн төсөлд тусгайлан оруулах саналгүй болно.
	Тусгайлан тусгах саналгүй.
	+
	

	9
	Баянзүрх дүүргийн иргэдийн Төлөөлөгчдийн Хурал
	Хуулийн төсөлд тусгайлан өгөх саналгүй болно.
	Тусгайлан тусгах саналгүй.
	+
	

	10
	Баянгол дүүргийн иргэдийн Төлөөлөгчдийн Хурал
	Дүүргийн Иргэдийн Төлөөлөгчдийн Хурлын дэргэд нэмэлт, өөрчлөлттэй холбоотой ажлын хэсэг байгуулан ажиллаж байгаа бөгөөд хуульд тусгахтай холбоотой саналуудыг нэгтгэн хүргүүлэх болно.
	Тухайн албан бичгээр тусгайлан томьёолсон санал ирүүлээгүй.
	
	-

	11
	Сонгинохайрхан дүүргийн иргэдийн Төлөөлөгчдийн Хурал
	Хуулийн төслийг хороодын иргэдийн Нийтийн Хурлын дарга нарт танилцуулсан. Хуулийн төслийг дэмжиж, нэмэлтээр оруулах, өөрчлөх саналгүй.
	Төслийг дэмжсэн. Тусгайлан тусгах саналгүй.
	+
	

	12
	Чингэлтэй дүүргийн иргэдийн Төлөөлөгчдийн Хурал – С.Баярсайхан
	Цахим оролцоог дэмжиж байна. Гэхдээ цахим орчны аюулгүй байдлыг маш сайн хангах.
	32 дугаар зүйлийн 32.3 дахь хэсэгт цахим систем ашиглан оролцох, санал өгөх боломжийг бүрдүүлэх агуулга туссан. Харин цахим орчны аюулгүй байдлыг нарийвчлан тусгаагүй.
	+
	

	13
	Чингэлтэй дүүргийн иргэдийн Төлөөлөгчдийн Хурал – Х.Алтаншагай
	Хуулийн төслийг дэмжиж байна.
	Төслийг дэмжсэн. Тусгайлан өөрчлөх саналгүй.
	+
	

	14
	Сүхбаатар дүүргийн иргэдийн Төлөөлөгчдийн Хурал
	1. Хуулийн 32 дугаар зүйлийн 32.7 дахь хэсэгт сум, дүүргийн ИТХ-ын ээлжит сонгуулийн дараах баг, хорооны Иргэдийн Нийтийн Хурлын анхдугаар хуралдааныг товлон зарлах, шийдвэрлэх зохицуулалтыг тодорхой тусгах.
2. Аймаг, нийслэл, сум, дүүргийн ИТХ-аас төрийн дээд шагналд дэмжин уламжлах эрхийг 60.1.19, 63.1.14 дэх заалтуудтай уялдуулан нэмэх.
	32.7, 60.1.19, 63.1.14 дэх заалтуудтай хамааралтай боловч 2 дахь файлд тусгагдаагүй.
	
	-

	15
	Багануур дүүргийн иргэдийн Төлөөлөгчдийн Хурал
	1. ИНХ-ын даргыг орон нутгийн сонгуулийн бүрэн эрхийн хугацаагаар сонгож, ажиллуулах.
2. ИНХ-ыг товлон зарлах эрхийг тухайн ИНХ-д олгож, анхдугаар хурлын хугацааг заах.
3. Баг, хорооны ИНХ-ын бичиг баримт, архивыг сум, дүүргийн ИТХ-д шилжүүлэх, арга зүйн удирдлагаар хангах.
4. Хурлын даргын захирамжийн эрх хэмжээ, шагналын болон ажлын албаны даргын боловсон хүчний асуудлыг шийдвэрээр өргөтгөх.
5. Цахим, сошиал сүлжээтэй харилцах, хяналт тавих чиглэлд эрх зүйн зохицуулалт хийж, чиг үүргийг тодорхой болгох.
	ИНХ-ын дарга, хурал товлох, архив, хурлын даргын эрх хэмжээ, цахим/сошиал харилцааны чиг үүрэгтэй хамааралтай боловч 2 дахь файлд тусгагдаагүй.
	
	-

	16
	Хан-Уул дүүргийн иргэдийн Төлөөлөгчдийн Хурал
	1. Хуулийн 32 дугаар зүйлд туссан Иргэдийн Нийтийн Хурлыг цахимаар хуралдуулах, иргэд цахимаар оролцох боломжийг дэмжиж байна.
2. Хуулийн 31 дүгээр зүйлд иргэдийн гаргасан санал, зөвлөмж, ИНХ-ын санал болон хэм хэмжээ тогтоосон шийдвэр гаргах санаачилгыг сум, дүүргийн ИТХ заавал хэлэлцүүлэхээр үүрэгжүүлэх.
	32.3 дахь хэсэгт цахим оролцооны агуулга туссан. 31 дүгээр зүйлд “заавал хэлэлцүүлэх” үүрэгжүүлэлтийг тусгаагүй.
	+
	

	17
	Багахангай дүүргийн иргэдийн Төлөөлөгчдийн Хурал
	1. 32 дугаар зүйлд 32.14 дэх хэсэг нэмэж, баг, хорооны ИНХ-ын Зөвлөлөөс үүссэн бичиг баримт, архивыг хууль, стандартын дагуу нийцүүлэн хөтөлж, төрийн архивд шилжүүлэх.
2. 38.6 дахь хэсэгт “Сумын” гэсний ард “дүүргийн” гэж нэмэх.
3. 44.2 дахь хэсэгт төлөөлөгчийн үйл ажиллагаа, чадавхжуулах арга хэмжээний зардал, үнэлж дүгнэх, урамшуулах зохицуулалтыг нэмэх.
4. 48.4 дэх хэсэгт Хурлын дарга болон Хурлын зөвлөлийн шийдвэр хууль тогтоомжид нийцээгүй бол өөрөө, эсхүл дээд шатны Хурлын дарга хүчингүй болгох зохицуулалтыг нэмэх.
5. 51.2.4 дэх хэсэгт Хурлын зөвлөл Хурлын чөлөөт цагт бүрэн эрхийг хэрэгжүүлж, хэлэлцсэн асуудлаар тогтоол гаргах зохицуулалтыг нэмэх.
	32.14, 38.6, 44.2, 48.4, 51.2.4 дэх заалтуудтай хамааралтай боловч 2 дахь файлд тусгагдаагүй.
	
	-

	18
	Иргэн Нармандах
	Иргэдийн тоо цөөхөн нөхцөлд ашиг сонирхлын зөрчилтэй иргэдийн бүлэглэл санал гаргаж, саналыг дэмжүүлж шийдвэрлэхээс сэргийлэх заалт нэмэх
	31.3. Нутгийн өөрөө удирдах байгууллага дараах үндэслэлээр нийтийн өргөдлийг хүлээн авахгүй:
	
	-

	19
	Иргэн Базаррагчаа
	3, 5% яаж тооцож гаргасан вэ? Арай бага бишүү? 5, 8 хувь болгох саналтай байна.
	31.4. Нийтийн өргөдлийг цахим системд 30 хоногийн хугацаатай байршуулах ба уг өргөдлийг нийслэл, тухайн дүүрэг, хороонд байнга оршин суугаа, Монгол Улсын 18 насанд хүрсэн иргэдийн 3 хувь ба түүнээс дээш тооны иргэн дэмжсэн, тухайн аймаг, сум, багт байнга оршин суугаа, Монгол Улсын 18 насанд хүрсэн иргэдийн 5 хувь ба түүнээс дээш тооны иргэн дэмжсэн бол нутгийн өөрөө удирдах байгууллага хэлэлцэх үүрэгтэй:
	
	-

	20
	Иргэн Нармандах
	30 хоногийг ажлын 30 хоног болгох. зарим нөхцөл дараалсан бараг 2 долоо хоног амралтын өдөр таардаг ба тухайн үед иргэдийн мэдэх эрх хязгаарлагдсан олон шийдвэрүүд гардаг. ажлын 10 хоногт хүмүүст мэдээлэл хангалттай хүрч чадахгүй. хэлэлцэх асуудлын шалгуур 3, 5 хувь гэсэн хязгааруудыг нэмэгдүүлэх шаардлагатай, улс төрийн шийдвэрүүдийг иргэд хүсээд хийлгээд байгаа мэт харагдуулж цөөхөн хүний оролцоогоор шийдвэр гаргуулж зохион байгуулдаг, урвуулан ашигладаг нөхцөл үүсэхээс сэргийлж.
	31.4. Нийтийн өргөдлийг цахим системд 30 хоногийн хугацаатай байршуулах ба уг өргөдлийг нийслэл, тухайн дүүрэг, хороонд байнга оршин суугаа, Монгол Улсын 18 насанд хүрсэн иргэдийн 3 хувь ба түүнээс дээш тооны иргэн дэмжсэн, тухайн аймаг, сум, багт байнга оршин суугаа, Монгол Улсын 18 насанд хүрсэн иргэдийн 5 хувь ба түүнээс дээш тооны иргэн дэмжсэн бол нутгийн өөрөө удирдах байгууллага хэлэлцэх үүрэгтэй:
	
	-

	21
	Иргэн Нармандах
	Нэг талаараа бүсчилсэн хөгжлийг дэмжиж байгаа мэт боловч нэгдсэн бодлогыг задлах боломжийг нээж өгөх боломжтой гэж харж байна. аймаг нийслэл бүр өөрсдийн эрхийг эдэлж байна гээд нэгдсэн бодлогод огтлолцохгүй, өөрсдийн хүссэн загвар батлан. энэ нь үндэсний нэгдмэл байдлыг задлах замаар хэрэгжүүлэх олон үйл ажиллагааг дэмжих нөхцөлийг бүрдүүлнэ
	31.6. Нийтийн өргөдлийг цахим системээр хүлээн авах үлгэрчилсэн журмыг аймаг, нийслэлийн иргэдийн Төлөөлөгчдийн Хурлын дарга батална.

	Иргэн Соёл
	Тун хэрэгтэй хуулийн төсөл байна. Орон нутгийн төрийн байгууллагын шийдвэрт иргэд цахимаар саналаа өгөх, энэ нь ижил санаа бодолтой иргэдийн дэмжлэгийг авдаг байх нь зөв
	32 дугаар зүйлийн 32.2 дахь хэсгийн “Иргэдийн Нийтийн Хурлын үйл ажиллагааны зохион байгуулалтын үндсэн хэлбэр нь хуралдаан байна.” гэсний дараа “Иргэдийн Нийтийн Хурлын хуралдааныг цахим болон хосолмол хэлбэрээр зохион байгуулж болно.” гэж;
	+

